**MINISTERUL TRANSPORTURILOR**

**ORDIN**

**Nr.\_\_\_\_\_\_\_\_\_ din \_\_\_\_\_\_\_\_\_\_\_\_**

pentru modificarea și completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, cu modificările și completările ulterioare,

În temeiul art. 42 din Ordonanţa Guvernului nr. 27/2011 privind transporturile rutiere, cu modificările și completările ulterioare, precum și al art. 5 alin. (4) din Hotărârea Guvernului nr. 21/2015 privind organizarea și funcționarea Minsterului Transporturilor, cu modifcările și completările ulterioare,

Ministrul transporturilor emite următorul ordin:

**Art. I. -** Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor și infrastructurii nr. 980/2011, publicat în Monitorul Oficial al României, Partea I, nr. 854 și 854 bis din 2 decembrie 2011, cu modificările și completările ulterioare, se modifică și se completează după cum urmează:

1. La articolul 53, alineatul (5) se modifică și va avea următorul cuprins:

(5) Pe versoul licenţei de traseu Autoritatea Rutieră Română - A.R.R. va înscrie, la rubrica “ Tipul și capacitatea autobuzului”: gradul de confort al autobuzului și capacitatea prevăzută în programul de transport pentru cursa respectivă.

1. La articolul 54, alineatul (3) se modifică și va avea următorul cuprins:

(3) Autobuzul pentru care s-a emis licența de traseu poate fi înlocuit cu un alt autobuz care are aceeaşi capacitate cu cea prevăzută în programul de transport pe cursa respectivă şi care întruneşte cel puţin acelaşi punctaj cu al autobuzului în baza căruia a fost eliberată licenţa de traseu.

3. La articolul 54, alineatele (4) și (5) se abrogă.

1. La articolul 54, alineatul (7) se modifică și va avea următorul cuprins:

 (7) Operatorul de transport rutier poate face înlocuirea autobuzului cu notificarea prealabilă a Autorităţii Rutiere Române - A.R.R., utilizând raportarea on – line accesibilă pe site - ul instituției care operează această modificare în sistemul informatic.

1. La articolul 55, alineatul (1) se modifică și va avea următorul cuprins:
2. Proiectul programului de transport interjudeţean se întocmeşte de către Autoritatea Rutieră Română - A.R.R. şi se publică conform art. 59 alin. (1). Cu cel puţin 60 de zile calendaristice înainte de prima zi prevăzută în calendarul şedinţei de atribuire se stabileşte forma finală a programului de transport interjudeţean, care se afișează pe pagina de internet a instituției.
3. La articolul 55, alineatul (11) se modifică și va avea următorul cuprins:

(11) Valabilitatea programului de transport interjudeţean este de 60 de luni.

1. La articolul 55, alineatul (1) se introduce alineatul (21) și va avea următorul cuprins:

(21) Pentru traseele care au o lungime mai mare de 150 de km pe sens, capacitatea minimă de transport este de 23 de locuri.

1. La articolul 55, alineatul (5) se modifică și va avea următorul cuprins:

(5) În perioada de valabilitate a programului de transport interjudeţean, în cazul în care se înfiinţează o autogară într-o localitate în care nu a existat autogară la data eliberării licenţei de traseu pentru cursa respectivă sau în cazul în care se desfiinţează o autogară într-o localitate, Autoritatea Rutieră Română - A.R.R. poate modifica în mod corespunzător graficele de circulaţie, cele deţinute de operatorul de transport până la efectuarea modificării devenind nule.

9.  La articolul 57, alineatul (1) se modifică și va avea următorul cuprins:

(1) Cursele de pe traseele cuprinse în programul de transport interjudeţean se atribuie solicitantului care întruneşte cel mai mare punctaj acordat pentru vechime parc de autobuze, prin Sistemul informatic pentru atribuirea electronică a traseelor naţionale, operat de instituţia cu atribuţii în acest sens conform prevederilor legale.

10. La articolul 57, alineatul (2) se modifică și va avea următorul cuprins:

(2) Punctele acordate pentru vechimea parcului de autobuze și metodologia de calcul pentru punctaj sunt prevăzute în anexa nr. 18.

11. La articolul 57, alineatul (3) se modifică și va avea următorul cuprins:

(3) Instituția care operează și gestionează conform prevederile legale Sistemul informatic pentru atribuirea electronică a traseelor naționale aplică metodologia de calcul prevăzută în anexa nr. 18.

12. Punctul (ii) de la alineatul (4) al articolului 57, se abrogă.

13. La articolul 57, punctul (iv) al alineatului (4) se modifică și va avea următorul cuprins:

(iv) anul de fabricaţie al vehiculelor deţinute de operatorii de transport.

14. La articolul 59, alineatul (1) se modifică și va avea următorul cuprins:

(1) Cu cel puţin 180 de zile înainte de expirarea valabilităţii programului de transport interjudeţean, Autoritatea Rutieră Română - A.R.R. afişează proiectul de program de transport pe pagina de internet a acesteia, precum şi calendarul atribuirii electronice în Sistemul informatic pentru atribuirea electronică a traseelor naţionale.

15. La articolul 59, punctul (i) al alineatului (11) se modifică și va avea următorul cuprins:

 (i) data introducerii programului de transport interjudeţean în Sistemul informatic pentru atribuirea electronică a traseelor naţionale de către instituţia care operează şi gestionează acest sistem, care reprezintă data de referinţă prevăzută la pct. 4 din anexa nr. 18.

16. La articolul 59, alineatul (3) se modifică și va avea următorul cuprins:

(3) Cursele din programul de transport interjudeţean care nu au fost solicitate sau atribuite fac obiectul a două sedințe, succesive, de atribuire prin Sistemul informatic pentru atribuirea electronică a traseelor naţionale operat de instituţia cu atribuţii în acest sens, conform calendarului publicat pe pagina de internet a Autorităţii Rutiere Române - A.R.R.

17. La articolul 59, alineatul (4) se modifică și va avea următorul cuprins:

(4) Cursele din programul de transport interjudeţean care nu au fost solicitate sau atribuite în conformitate cu prevederile alin. (3), pot fi atribuite direct operatorului de transport care a depus primul cererea de eliberare a licenței de traseu.

18. La articolul 61, alineatul (1), preambulul se modifică și va avea următorul cuprins:

(1) În perioada de valabilitate, programul de transport interjudeţean poate fi modificat semestrial de către Autoritatea Rutieră Română - A.R.R în calitate de organism specializat al Ministerului Transporturilor, la datele stabilite de aceasta şi publicate pe site-ul propriu, în baza solicitărilor consiliilor locale, consiliilor județene, a operatorilor de transport rutier sau a reprezentanților colectivităților locale, depuse în perioada şi conform precizărilor stabilite de Autoritatea Rutieră Română - A.R.R. şi publicate pe site-ul propriu, în următoarele cazuri:

19.   La articolul 61 alineatulul (1), litera a), se modifică și va avea următorul cuprins:

 a) înlocuirea de autogări în localităţile prevăzute în graficul de circulaţie;

20.   La articolul 67 alineatulul (3), se modifică și va avea următorul cuprins:

 (3) În cazul în care operatorului de transport rutier i s-a retras licenţa de traseu pe o cursă, sau a renunțat la efectuarea unei curse, acesta nu va mai putea participa la următoarele şedinţe de atribuire a curselor de pe traseul respectiv, în perioada de valabilitate a programului de transport.

21. ANEXA NR. 18 se modifică și va avea următorul cuprins:

1. Pentru vechimea parcului de autobuze se acordă puncte în funcție de anul de fabricație al autobuzului, după cum urmează:

– Anul de fabricaţie (AF) este acelaşi cu anul atribuirii (AA) - 3 puncte;

– AF = AA - 1 : 3 puncte;

– AF = AA - 2 : 3 puncte;

– AF = AA - 3 : 2 puncte;

– AF = AA - 4 : 2 puncte;

– AF = AA - 5 : 2 puncte;

– AF = AA - 6 : 1 puncte;

– AF = AA - 7 : 1 puncte;

– AF = AA - 8 : 1 puncte;

1. Se acordă puncte pentru fiecare autobuz care va fi utilizat la executarea cursei. Punctele se cumulează și apoi se face media aritmetică. Numărul de ani se stabilește în funcție de anul de fabricație înscris în certificatul de înmatriculare sau în cartea de identitate a autovehicului, fără a se lua în considerare luna din an.
2. În caz de egalitate de puncte la punctajul general, licenţa de traseu se atribuie fiecărui solicitant. La cererea și cu acordul acestora, Autoritatea Rutieră Română - A.R.R poate stabili modul de efectuare a cursei.
3. Punctajele calculate funcție de vechimea parcului se raportează la data de referință care reprezintă prima zi din calendarul atribuirii electronice.

22. ANEXA NR. 19 “METODOLOGIA DE PUNCTARE privind criteriile de evaluare ale operatorului de transport”, se abrogă.

**Art. II. -** Autoritatea Rutieră Română - A.R.R duce la îndeplinire prevederile prezentului ordin.

**Art. II.** – Prezentul ordin se publică în Monitorul Oficial al României, Partea I.

**MINISTRUL TRANSPORTURILOR**

**LUCIAN ȘOVA**

|  |
| --- |
| **SECRETAR DE STAT****FLORIN MIRCEA BIBAN****SECRETAR GENERAL****ELENA PETRAȘCU****SECRETAR GENERAL ADJUNCT** **FLORENTINA CIORDAȘ**  |
| **DIRECŢIA GENERALĂ ANTICORUPȚIE ÎN TRANSPORTURI,** **ADMINISTRATIV ȘI JURIDIC****DIRECTOR GENERAL****ANIȘOARA CORNILĂ****DIRECȚIA TRANSPORT RUTIER****DIRECTOR****PAUL TACHE****AUTORITATEA RUTIERĂ ROMÂNĂ – A.R.R.****DIRECTOR GENERAL****AURELIA SURULESCU**  |